Document ID: 32010D0308

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 11ης Μαρτίου 2010
σχετικά με τη θέση της Ευρωπαϊκής Ένωσης όσον αφορά το σχέδιο απόφασης 1/2003 και το σχέδιο σύστασης 1/2003 της μεικτής επιτροπής που έχει συσταθεί δυνάμει της συμφωνίας Interbus σχετικά με τις έκτακτες διεθνείς μεταφορές επιβατών με πούλμαν και λεωφορεία
(Κείμενο που παρουσιάζει ενδιαφέρον για τον ΕΟΧ)
(2010/308/ΕΕ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
την απόφαση 2002/917/ΕΚ του Συμβουλίου, της 3ης Οκτωβρίου 2002 (1), περί συνάψεως της συμφωνίας Interbus που αφορά τις έκτακτες διεθνείς μεταφορές επιβατών με πούλμαν και λεωφορεία, και ιδίως το άρθρο 3, παράγραφος 2,
την πρόταση της Ευρωπαϊκής Επιτροπής,
Εκτιμώντας τα ακόλουθα:
(1)
Η συμφωνία Interbus σχετικά με τις έκτακτες διεθνείς μεταφορές επιβατών με πούλμαν και λεωφορεία (στο εξής, «η συμφωνία») ετέθη σε ισχύ την 1η Ιανουαρίου 2003.
(2)
Βάσει του άρθρου 23 της συμφωνίας συγκροτείται μεικτή επιτροπή, αρμόδια για τη διαχείριση και την ορθή εφαρμογή της συμφωνίας.
(3)
Δυνάμει του άρθρου 23, παράγραφος 3 της συμφωνίας, η μεικτή επιτροπή θεσπίζει τον εσωτερικό της κανονισμό.
(4)
Η μεικτή επιτροπή, σύμφωνα με το άρθρο 24, παράγραφος 2, στοιχείο γ) της συμφωνίας, αναπροσαρμόζει το παράρτημα 1 σχετικά με τους όρους που εφαρμόζονται για τους οδικούς μεταφορείς επιβατών και το παράρτημα 2 σχετικά με τα τεχνικά πρότυπα λεωφορείων και πούλμαν. Επίσης, η επιτροπή αυτή, κατά το άρθρο 24 παράγραφος2 ε) της συμφωνίας, είναι υπεύθυνη για την προσαρμογή των απαιτήσεων σχετικά με τις κοινωνικές διατάξεις του άρθρου 8 της συμφωνίας, με σκοπό να ενσωματωθούν τα νέα μέτρα που έχουν ληφθεί στην Ένωση.
(5)
Σύμφωνα με το άρθρο 24, παράγραφος 1 της συμφωνίας, η μεικτή επιτροπή μεριμνά για την ορθή εφαρμογή της συμφωνίας. Για τον σκοπό αυτόν, είναι σκόπιμο να διατυπώσει σύσταση για τη χρησιμοποίηση τεχνικής έκθεσης για τα πούλμαν και τα λεωφορεία, ώστε να διευκολυνθεί ο έλεγχος των διατάξεων των άρθρων 1 και 2 του παραρτήματος 2 της συμφωνίας.
(6)
Η Ένωση οφείλει να λάβει θέση επί των σχεδίων απόφασης και σύστασης της μεικτής επιτροπής,
ΕΚΔΙΔΕΙ ΤΗΝ ΠΑΡΟΥΣΑ ΑΠΟΦΑΣΗ:
Άρθρο μόνο
Η θέση της Ένωσης στο πλαίσιο της μεικτής επιτροπής, που έχει συσταθεί δυνάμει του άρθρου 23 της συμφωνίας Interbus σχετικά με τις έκτακτες διεθνείς μεταφορές επιβατών με πούλμαν και λεωφορεία, βασίζεται στα συνημμένα σχέδια απόφασης και σύστασης.
Βρυξέλλες, 11 Μαρτίου 2010.

Labels: 7
10
8
15